3. การประกอบธุรกิจของแต่ละสายผลิตภัณฑ์

  (1) ลักษณะผลิตภัณฑ์หรือบริการ

ก. บริษัท อุตสาหกรรมอาหาร ส.ขอนแก่น จำกัด (มหาชน)

ลักษณะผลิตภัณฑ์ของบริษัทฯ เป็นอาหารที่ใช้ในการบริโภคประจำวันของคนไทย
เป็นทั้งกับแกล้มและกับข้าว

บริษัทฯ เป็นผู้ผลิตและจำหน่ายอาหารไทย 3 ประเภทหลัก

1) ประเภทกับข้าว/กับแกล้ม ได้แก่ หมูหยอง หมูแผ่น กุนเชียง แหนม ไส้กรอกอีสาน หมูยอ และ
ลูกชิ้นหมู

  2) ประเภทอาหารขบเคี้ยว (MEAT SNACKS)

อาหารขบเคี้ยว อาทิ

- ข้าวตังหน้าหมูหยอง (RICE CRACKERS WITH SHREDDED PORK) ตรา PORKY -
หมูอบหลากรส (SEASONED ROASTED PORK) ตรา PORKA

3) ประเภทน้ำจิ้ม/น้ำพริก

เป็นตำรับพื้นบ้าน จำหน่ายภายใต้ตรา ไทยเดิม

(ก) ลักษณะของผลิตภัณฑ์

ผลิตภัณฑ์ของบริษัทได้ใช้ฐานวัตถุดิบจากเนื้อสัตว์ 3 ประเภทคือ หมู ไก่ และวัว ซึ่งนำมา
แปรรูปเป็นผลิตภัณฑ์ต่างๆ โดยผลิตภัณฑ์หลักของบริษัทฯ ได้แก่

1. หมูหยอง (DRIED SHREDDED PORK)

2. กุนเชียง (CHINESE SAUSAGE)

3. แหนม (FERMENTED PORK SAUSAGE)

4. ไส้กรอกอีสาน (NORTHEASTERN SAUSAGE)

5. หมูยอ (VIETNAMESE SAUSAGE)

6. อาหารขบเคี้ยว (MEAT SNACKS)

- ข้าวตังหน้าหมูหยอง ตรา PORKY

  - หมูอบหลากรส ตรา PORKA

7.  น้ำพริก

8.  น้ำจิ้ม

ซึ่งมีรายละเอียดดังต่อไปนี้คือ 1. หมูหยอง (DRIED SHREDDED PORK)
ใช้เนื้อหมูส่วนที่เป็นสะโพกล้วน ซึ่งมีความแห้งและสามารถเก็บได้ในภาชนะที่ปิดผนึกอยู่ได้ถึง 6
เดือน ปัจจุบันเป็นผลิตภัณฑ์พื้นเมืองที่ได้รับการส่งเสริมการขายจนกลายเป็นอาหารร่วมสมัย
โดยผู้บริโภคนิยมทานเป็นอาหารประจำวันควบคู่ไปกับบะหมี่สำเร็จรูป, ขนมปัง, แซนด์วิชไส้หมูหยอง
เด็กๆ นิยม รับประทานเป็นอาหารเคี้ยวเล่นยามว่างเพราะอร่อยและทานสะดวก
นอกจากนี้ยังได้พัฒนามาเป็นของเยี่ยมไข้ และของฝากให้กับนักท่องเที่ยวจากย่านประเทศเอเซีย
และได้ส่งจำหน่ายไปยังต่างประเทศ เช่น ฮ่องกง สิงคโปร์ และจีน เป็นต้น

- 8 -

2. กุนเชียง (CHINESE SAUSAGE)

ใช้เนื้อหมูส่วนที่เป็นสะโพกผสมกับมันหมูหั่นเป็นลูกเต๋าปัจจุบันทางบริษัทได้วางจำหน่ายในรสชาติต่างๆ
กัน ทั้งนี้ได้ปรับปรุงรสชาติและคุณภาพตามกลุ่มเป้าหมาย อาทิ
กุนเชียงที่ปรุงรสพะโล้จะได้กลุ่มลูกค้าคนจีน ในขณะที่ปรุงรสซีอิ๊วก็จะขายในกลุ่มลูกค้าคนไทย

ปัจจุบันกุนเชียงก็เป็นผลิตภัณฑ์ที่มีอุปสงค์มาก เพราะเป็นอาหารแห้งติดครัวสามารถเก็บ

ได้นาน ใช้ปรุงรับประทานได้ง่าย เช่น นำมาทอดทานกับข้าวต้ม ,นำมายำเป็นกับแกล้ม
,นำมาใช้ผัดข้าวผัดเป็นต้น

3. แหนม (FERMENTED PORK SAUSAGE)

เป็นอาหารพื้นเมืองของคนเหนือและอีสาน เป็นอาหารที่ทำจากเนื้อหมูแดงผสมกับ

หนังหมูหั่นเส้น แหนมจัดเป็นอาหารกับแกล้มที่เป็นที่นิยมทั้งพ่อบ้านและแม่บ้าน
นอกจากนี้ยังมีตลาดภัตตาคาร ห้องอาหารก็นำไปใส่จานขายเป็นกับแกล้ม

4. ไส้กรอกอีสาน (NORTHEASTERN SAUSAGE)

เป็นอาหารที่ทำจากเนื้อหมูผสมมันหมูแล้วนำมาอัดใส่ไส้หมูนำมาปิ้งหรือทอดก่อนบริโภคจัดเป็นกับแกล้มที่คู่กับเหล้าเบียร์ได้เป็นอย่างดี
ปัจจุบันไส้กรอกอีสานได้รับความนิยมในรูปของอาหารจานด่วน (FASTFOOD)
เนื่องจากบริษัทได้พัฒนาการจำหน่ายโดยการทอดสำเร็จซื้อบริโภคได้ทันที 5. หมูยอ (VIETNAMESE
SAUSAGE)

เป็นอาหารที่ทำจากเนื้อหมูผสมกับมันหมูเล็กน้อยเป็นอาหารดั้งเดิมของชาวเวียตนาม (ญวน)
แต่หมูยอคนไทยได้นิยมบริโภคมาช้านาน เพราะมีคุณสมบัติถูกกับรสนิยมของคนไทย
คือหมูยอที่ดีจะมีรสชาติ

เข้มข้นมีรสเค็ม เผ็ดพริกไทยเล็กน้อยและมีเนื้อเหนียว วิธีปรุงบริโภคคือ นำมาทอด หรือยำ หรือผัด
หรือนำมาใส่

หน้าก๋วยเตี๋ยว นอกจากตลาดแม่บ้านแล้ว
ยังมีตลาดประเภทห้องอาหารและภัตตาคารซึ่งมียอดจำหน่ายสูง

6. อาหารขบเคี้ยว (MEAT SNACKS)

อาหารขบเคี้ยวสำหรับรับประทานยามว่างหรือใช้เป็นกับแกล้มสำหรับสุรา เบียร์ และ

น้ำอัดลม ปัจจุบันได้ส่งออกไปจำหน่ายยังประเทศในแถบเอเซีย เช่น ฮ่องกง , สิงคโปร์ และญี่ปุ่น

7.  น้ำพริก (CHILLI FLAKE)

เป็นสินค้าที่บริษัทฯ เป็นตัวแทนจำหน่าย เป็นกับข้าวพื้นบ้านที่คนต่างจังหวัด โดยเฉพาะ

ชาวนาชาวไร่ชอบนำไปคลุกกับข้าวเหนียวหรือข้าวเปล่า มีรสชาติจัด ถูกรสนิยมของคนไทย
ราคาก็ไม่แพง ผลิตจากกุ้งแห้ง ปลาแห้ง คั่วกับพริกแห้ง พริกป่น
บรรจุเป็นซองและเป็นกระปุกพลาสติกใส ขายดีตามร้านค้าสะดวกซื้อ

8.  น้ำจิ้มไก่ (CHICKEN CHILLI SAUCE) และ

  น้ำจิ้มซีฟู้ด (SEAFOOD CHILLI SAUCE)

  เป็นสินค้าที่บริษัทฯ เป็นตัวแทนจำหน่าย เป็นน้ำจิ้มที่มีลักษณะเหมือนน้ำจิ้มไก่หรือน้ำจิ้ม

ศรีราชาทั่วไป แต่มีจุดแตกต่างที่เป็นเอกลักษณ์แตกต่างจากรสชาติทั่วไปในท้องตลาด น้ำจิ้มทั้ง 2
ชนิดนี้มีทั้งบรรจุขวดพลาสติก (PET) ใส สำหรับตลาดสถาบัน เช่น ร้านอาหารทั่วไป
และซองอลูมิเนียมฟอยล์ มุ่งจำหน่ายให้กับตลาดสถาบันประเภท โรงแรม คอฟฟี่ช็อป งานจัดเลี้ยง
หรือปิคนิค

รายได้จากการจำหน่ายผลิตภัณฑ์ลำดับที่ 7 – 8 เฉลี่ยประมาณ 5% ของยอดขาย
แต่มีแนวโน้มเติบโตทั้งในและต่างประเทศ

(2) การตลาดและภาวะการแข่งขัน

(ก) บริษัทฯ ยังใช้กลยุทธ์ทางการตลาดเพื่อรักษายอดขายโดยการวางสินค้าหลากตรา
และหลายระดับราคาให้ผู้บริโภคได้เลือกมากขึ้น ลูกค้าที่มีความภักดีในตัวสินค้าเดิมและมีกำลังซื้อ
ก็ยังคงไม่เปลี่ยนแปลงพฤติกรรม ส่วนลูกค้าที่มีกำลังซื้อถดถอยลง ก็จะเลือกซื้อสินค้าของบริษัทฯ
ในอัตราที่มีระดับราคาต่ำลงไป ตลาดในประเทศ บริษัทฯ
ได้มีส่วนแบ่งการตลาดในประเทศในสัดส่วนร้อยละกว่า 50

มาเป็นระยะเวลาหลายปีต่อเนื่อง เนื่องจากตราและสินค้าของบริษัทฯ

อยู่ในความนิยมของผู้บริโภคภายในประเทศ และบริษัทฯ ได้ดำเนิน

กลยุทธ์ในรูปแบบ CONSUMER ORIENTED ตลอดมา กล่าวคือ

 จะให้ความสำคัญด้านวิจัยผลิตภัณฑ์ให้ตรงและทันกับกระแสความต้องการ

ของตลาดที่ปรับเปลี่ยนไปอยู่ตลอดเวลา นอกจากนี้ บริษัทฯ ยังได้ขยาย

ส่วนแบ่งตลาดโดยรูปแบบรับจ้างการผลิตภายใต้ตราของกลุ่มค้าปลีก

รายใหญ่ที่มีลักษณะเป็นลูกโซ่ เช่น LOTUS , TOP และ MAKRO เป็นต้น

ตลาดต่างประเทศ สืบเนื่องจากสินค้าที่บริษัทฯ เป็นผู้ผลิตและจำหน่ายเป็นสินค้าที่มี
ความต้องการของชาวเอเซีย รวมทั้งชาวเอเซียที่มีถิ่นฐานในยุโรปและ

สหรัฐอเมริกา ซึ่งบริษัทฯ มีศักยภาพในด้านการส่งออก ในขณะที่คู่แข่ง
ขาดความพร้อมในเรื่องมาตรฐานสินค้าและขบวนการผลิต บริษัทฯ ได้ ส่งลูกชิ้นปลาไปยังญี่ปุ่น ,
ยุโรป และสหรัฐอเมริกา ส่วนประเภทเนื้อสุกร

แปรรูป/ขบเคี้ยว บริษัทฯ จะส่งไปยังประเทศสิงคโปร์ ฮ่องกง และ

สาธารณรัฐประชาชนจีน มาต่อเนื่องหลายปี

สรุป สินค้าที่มีสัดส่วนจำหน่ายในประเทศ = 90%

สินค้าที่มีสัดส่วนส่งออกมูลค่า = 10%

= 100%

เนื่องจากบริษัทฯ
จำหน่ายสินค้าที่เป็นอาหารประจำวันของคนไทยในรูปแบบที่ต้องนำไปปรุงแต่งก่อนรับประทาน
แต่เนื่องจากพฤติกรรมผู้บริโภคได้เปลี่ยนไปเป็นการซื้ออาหารที่พร้อมรับประทานมากขึ้น
แต่รสนิยมทางด้านอาหารยังคงไม่เปลี่ยนแปลง สิ่งที่บริษัทฯ ได้กระทำตลอดมาและตลอดไปก็คือ
การปรับตัวให้ทันกับกระแสความต้องการของผู้บริโภคจึงไม่อยู่ในวิสัยที่ได้รับผลกระทบ

อัตราการเติบโตของอุตสาหกรรม ก่อนเกิดวิกฤตเศรษฐกิจปี 2539 จะมีอัตราการเติบโต

โดยเฉลี่ยปีละ 8 – 10% หลังจากปีดังกล่าวอัตราการเติบโตแทบจะไม่มี เนื่องจากกำลังซื้อที่ตกต่ำ

มีอัตราการว่างงานสูง จึงมีผลกระทบต่อกำลังซื้อ

 

การจำหน่ายและช่องทางการจำหน่าย

ส่วนใหญ่บริษัทจะเป็นผู้ทำการตลาดด้วยตนเองซึ่งจะมีสัดส่วนการจำหน่ายดังนี้คือ

- สัดส่วนการจำหน่ายระหว่างบริษัทและตัวแทน 80 : 20

- สัดส่วนการจำหน่ายระหว่างภายในประเทศและต่างประเทศ 90 : 10

ลักษณะช่องทางจัดจำหน่าย

1)  MODERN TRADE (ช่องตลาดที่มีรูปแบบการจัดการสมัยใหม่)

  เช่น แม็คโคร , คาร์ฟูร์ , ท็อปซุปเปอร์มาร์เก็ต, โลตัส , บิ๊กซี และเซเว่นอีเลฟเว่น ฯลฯ

2)  AGENTS (ช่องตลาดที่เป็นตัวแทนจำหน่าย)

  เช่น บริษัท สี่มุมเมือง จำกัด , บริษัท สี่ทิศมาร์เก็ตติ้ง จำกัด และบริษัท ส.หาดใหญ่ จำกัด
  ฯลฯ

3)  INSTITUTES (ช่องตลาดที่เป็นสถาบัน)

  เช่น การบินไทย , วัดพระธรรมกาย , โรงแรม และห้องอาหาร ฯลฯ

4)  OVERSEAS (ช่องตลาดต่างประเทศ)

  เช่น บริษัท เพรสซิเด๊นท์ อินเตอร์เทรด จำกัด

ลักษณะลูกค้าประเภท 1) และ 2) เป็นลูกค้าซื้อขายปกติ ส่วนลูกค้าประเภท 2)
จัดเป็นลูกค้าที่ติดต่อซื้อขายเกินกว่า 10 ปี และมีปริมาณสั่งซื้อเติบโตอย่างต่อเนื่อง

 ความสัมพันธ์และระยะเวลาที่ติดต่อกับลูกค้า

+-----+---------------+---------------------------+---------+---------+
| ล   | ชื่อลูกค้า        | ลักษณะลูกค้า                 | คว      | ร       |
| ำดับ |               |                           | ามสัมพันธ์ | ะยะเวลา |
|     |               |                           |         |         |
|     |               |                           |         | ที่ติดต่อ   |
+-----+---------------+---------------------------+---------+---------+
| 1   | บริษัท สี่มุมเมือง  | 1.  จำหน่ายสินค้าให้กับตลาดสด  | บริษัทร่วม | มากกว่า  |
|     | จำกัด          |                           |         | 10 ปี    |
|     |               | 2.  จำหน่ายให้ผู้ปรุงต่อ เช่น    |         |         |
|     |               |     ร้านอาหาร รถเข็น รถถีบ   |         |         |
|     |               |     เพื่อนำไปทอด/ปิ้ง         |         |         |
|     |               |     และจำหน่ายเป็นอาหารว่าง  |         |         |
|     |               |                           |         |         |
|     |               | 3.  จำหน่ายให้กับผู้ค้าส่งรายให  |         |         |
|     |               | ญ่ที่รับไปกระจายต่อในพื้นที่ที่บริษัทฯ |         |         |
|     |               |     ไม่พร้อมในด้านเครือข่าย    |         |         |
+-----+---------------+---------------------------+---------+---------+
| 2   | บริษัท          | 1.  ส่งออกผ่านผู้นำเข้าที่ประเทศ | บริษัทร่วม | มากกว่า  |
|     | เพรสซิเด๊นท์     |     ปลายทาง               |         | 10 ปี    |
|     |               |                           |         |         |
|     | อินเตอร์เทรด    | 2.  ส่งตรงถ                |         |         |
|     | จำกัด          | ึงตัวแทนจำหน่ายประเทศปลายทาง |         |         |
|     |               |                           |         |         |
|     |               | 3.                        |         |         |
|     |               |   ขายผ่านคนกลางภายในประเทศ |         |         |
|     |               |     เพื่อส่งออก              |         |         |
+-----+---------------+---------------------------+---------+---------+
| 3   | บริษัท          | DISCOUNT STORE            |         | มากกว่า  |
|     | สยามแม็คโคร    |                           |         | 7 ปี     |
|     | จำกัด (มหาชน)  |                           |         |         |
+-----+---------------+---------------------------+---------+---------+
| 4   | บริษัท ซี อาร์ ซี  | SUPERMARKET               |         | มากกว่า  |
|     | เอโฮลด์        |                           |         | 10 ปี    |
|     |               |                           |         |         |
|     | จำกัด (มหาชน)  |                           |         |         |
+-----+---------------+---------------------------+---------+---------+

- 11 -

ลักษณะการตลาดของผลิตภัณฑ์ แบ่งเป็น 3 กลุ่มผลิตภัณฑ์ คือ :-

1. กลุ่มเนื้อสัตว์แปรรูป แบ่งเป็นหมวดสินค้าดังนี้

+---------------------+------------------------------------------------+
| หมวดสินค้า            | ตราสินค้า                                        |
+---------------------+------------------------------------------------+
| กุนเชียง              | ส. ขอนแก่น , บ้านไผ่ , หมูดี , ไทยนิยม               |
+---------------------+------------------------------------------------+
| หมูหยอง              | ส. ขอนแก่น , บ้านไผ่ , หมูดี , ไทยนิยม               |
+---------------------+------------------------------------------------+
| สแน็ค                | พอร์กี้ , พอร์ก้า , โอ! คริสพ์                        |
+---------------------+------------------------------------------------+
| แหนม                | ส. ขอนแก่น , ห้วยแก้ว , บ้านไผ่ , ไทยนิยม , หมูดี      |
+---------------------+------------------------------------------------+
| หมูยอ                | ส. ขอนแก่น , ห้วยแก้ว , บ้านไผ่ , ไทยนิยม , หมูดี      |
+---------------------+------------------------------------------------+
| ไส้กรอกอีสาน          | ส. ขอนแก่น , หมูดี , บ้านไผ่ , ไทยนิยม               |
+---------------------+------------------------------------------------+
| อื่นๆ                 |                                                |
+---------------------+------------------------------------------------+

2. กลุ่มอาหารทะเลแปรรูป

  --------------------- -------------------------------------------------
  หมวดสินค้า              ตราสินค้า

  ลูกชิ้น                  แต้จิ๋ว , กวางเจา , เกาลูน , โอเด้ง , ไคเซน
  --------------------- -------------------------------------------------

3. กลุ่มน้ำพริก , น้ำจิ้ม

+---------------------+------------------------------------------------+
| หมวดสินค้า            | ตราสินค้า                                        |
+---------------------+------------------------------------------------+
| น้ำพริก , น้ำจิ้ม        | ไทยเดิม , ไทยนิยม                                |
+---------------------+------------------------------------------------+

- 12 -

(ข) สภาพการแข่งขัน

การแข่งขันจะจับกลุ่มเป้าหมายลูกค้ากลุ่มเดียวกัน บริษัทฯ ที่มีขนาดเท่ากันหรือใหญ่กว่าจะเป็น
บริษัทที่มีธุรกิจครบวงจร เช่น

-   บริษัท ซี.พี. อินเตอร์ฟู้ด (ไทยแลนด์) จำกัด

-   บริษัท ศรีไทยฟู้ด แอนด์ เบฟเวอร์เรจ จำกัด (มหาชน)

-   บริษัท แหลมทองอุตสาหกรรม จำกัด

-   บริษัท สหฟาร์ม จำกัด

-   บริษัท เบทาโกร จำกัด

ส่วนบริษัทที่มีขนาดเล็กกว่าจะเป็นบริษัทที่ทำในรูปแบบอุตสาหกรรมขนาดย่อม
ซึ่งไม่ปรากฏชื่อเสียงมากนัก ซึ่งมีจำนวนนับร้อยภายในอุตสาหกรรมนี้
แต่หากกล่าวถึงสินค้ากลุ่มที่บริษัทฯ จำหน่าย ก็จะถือว่าบริษัทฯ เป็นผู้นำในอุตสาหกรรมนี้
ส่วนบริษัทใหญ่ที่กล่าวถึงข้างต้น
จะเป็นผู้ประกอบการผลิตสินค้าหลากหลายและแตกต่างออกไปจากส่วนของบริษัทฯ
จึงไม่ถือเป็นคู่แข่งที่น่ากลัว บางบริษัทก็ไม่สามารถวางสินค้าครอบคลุมทุกช่องทางจำหน่าย
เนื่องจากสินค้ายังไม่เป็นที่นิยมแพร่หลาย

ส่วนแนวโน้มภาวะอุตสาหกรรม คู่แข่งขันต้องพัฒนาสินค้าให้เข้ากับสมัยนิยม กล่าวคือ
เน้นการอำนวยความสะดวกให้ผู้บริโภคในรูปแบบการบริโภคแบบพร้อมรับประทานและพร้อมอุ่นรับประทาน
ควบคู่กับการพัฒนาฐานสินค้าให้มีความหลากหลายยิ่งขึ้น
จึงจะเป็นผู้ประสบความสำเร็จในอุตสาหกรรมนี้ได้

สภาพการแข่งขันในอนาคต
จะเป็นการแข่งขันทางด้านเทคโนโลยีและมาตรฐานของกรรมวิธีและเครื่องจักร อุปกรณ์
เนื่องจากผู้ผลิตต้องเผชิญกับข้อบังคับของทางราชการ
ในเรื่องปรับปรุงและยกระดับมาตรฐานการผลิต
และผู้ที่จะประสบความสำเร็จและอยู่ได้จะต้องเป็นผู้ที่มีความพร้อมและปรับตัวได้

- 13 -

(3) การจัดหาผลิตภัณฑ์หรือบริการ

(ก) บริษัท อุตสาหกรรมอาหาร ส. ขอนแก่น จำกัด (มหาชน) มีโรงงานผลิตแห่งเดียว
ตั้งอยู่เลขที่ 44/4 หมู่ที่ 13 ถนนประราษฎร์อุทิศ ตำบลราชาเทวะ อำเภอบางพลี
จังหวัดสมุทรปราการ มีกำลัง

การผลิตรวม 2,600 ตัน /ปี โดยมีนโยบายการผลิตที่สำคัญดังนี้ :-

สืบเนื่องจากบริษัทฯ เป็นผู้ผลิตสินค้าประเภทอาหาร ปัจจัยด้านความสดของสินค้า

มีความสำคัญเป็นอย่างยิ่ง ดังนั้น การผลิตจึงเป็นไปในลักษณะที่ตอบสนองความต้องการของตลาด

อย่างแท้จริง กล่าวคือ นำเข้าวัตถุดิบหลักได้แก่เนื้อสุกรให้เพียงพอแก่การผลิตในแต่ละวัน ผลิตและ

ส่งมอบแก่ลูกค้าตามจำนวนที่ต้องการ
โดยจะไม่ผลิตเป็นจำนวนมากแล้วเก็บในคลังสินค้าเพื่อรอการจำหน่าย

วัตถุดิบหลักที่ใช้ในการผลิต ได้แก่ เนื้อสุกรและชิ้นส่วนของสุกร คิดเป็นสัดส่วนร้อยละ 70
ของต้นทุนวัตถุดิบ ซึ่งส่วนใหญ่รับซื้อจากพ่อค้าสุกรชำแหละ
ซึ่งนำสุกรมาจากฟาร์มเลี้ยงสุกรในเขตจังหวัดนครปฐม และราชบุรี

บริษัทฯ
ไม่มีนโยบายซื้อวัตถุดิบประเภทเนื้อสุกรและชิ้นส่วนของสุกรจากผู้ค้าส่งรายเดียวหรือรายเฉพาะ
การซื้อเนื้อสุกรและชิ้นของส่วนสุกรจึงซื้อจากผู้ค้าส่งจำนวนหลายรายด้วยกัน และมิได้

ผูกมัดเป็นเงื่อนไขสัญญา แต่เป็นเอกสิทธิ์ของบริษัท
ที่จะคัดเลือกผู้ค้าส่งที่เหมาะสมโดยผ่านกระบวนการการคัดเลือกที่ทางบริษัทฯ
กำหนดไว้เป็นมาตรฐาน

วัตถุดิบอื่นๆ ได้แก่ เครื่องเทศและเครื่องปรุงรส สั่งซื้อจากผู้ผลิตภายในประเทศ

นอกจากนี้ยังนำเข้าวัตถุดิบจากต่างประเทศ ได้แก่ ไส้สดและไส้สังเคราะห์
ซึ่งนำเข้าจากประเทศเยอรมัน ฮอลแลนด์ ออสเตรเลีย และญี่ปุ่น
โดยมีสัดส่วนการนำเข้าวัตถุดิบจากต่างประเทศคิดเป็นร้อยละ 5% ของมูลค่าการซื้อวัตถุดิบรวม

บริษัท อุตสาหกรรมอาหาร ส. ขอนแก่น จำกัด (มหาชน)
มีนโยบายขยายการดำเนินธุรกิจไปสู่ธุรกิจแบบครบวงจร จึงริเริ่มโครงการเลี้ยงสุกรเนื้อ
โดยมอบหมายให้บริษัท ส. ปศุสัตว์ จำกัด (บริษัทย่อย) เป็นผู้ดำเนินการ
และจำหน่ายสุกรเนื้อให้แก่พ่อค้าสุกรชำแหละ
เพื่อนำไปชำแหละชิ้นส่วนส่งกลับมาจำหน่ายยังโรงงานของบริษัทฯ
เพื่อใช้เป็นวัตถุดิบในการผลิตต่อไป ซึ่งการนี้จะส่งผลดี กล่าวคือ
มีความแน่นอนเรื่องคุณภาพและปริมาณของวัตถุดิบ นอกจากนี้
ยังสามารถรักษาเสถียรภาพด้านต้นทุนวัตถุดิบอีกทางหนึ่งด้วย

สภาพปัญหาเกี่ยวกับวัตถุดิบ

วัตถุดิบมี 2 ประเภท กล่าวคือ ประเภททางตรง ได้แก่ เนื้อสุกรซึ่งบริษัทฯ
จะรับซื้อจากพ่อค้าชำแหละสุกรทั่วไปจำนวนหลายราย ทั้งนี้
เพื่อให้มีหลักประกันเรื่องวัตถุดิบและการเปรียบเทียบเรื่องราคา แต่ปัญหาที่มักจะประสบคือ เรื่อง
มาตรฐานของวัตถุดิบ เนื่องจากสุกรที่พ่อค้านำมาส่งจะมาจากหลากหลายสายพันธุ์
ซึ่งจะมีผลกระทบต่อคุณภาพและปัญหาที่พบก็คือ เรื่องปริมาณวัตถุดิบ
ซึ่งก็ประสบปัญหาขาดแคลนบางช่วง นอกจากนี้ ยังมีปัญหาด้านราคา ซึ่งมีความเบี่ยงเบนในอัตราสูง
จึงยากต่อการควบคุมต้นทุน

ส่วนวัตถุดิบประเภททางอ้อม ส่วนใหญ่จะเป็นวัตถุดิบที่หาได้ภายในประเทศ ยกเว้น

สารเคมีที่จะต้องนำเข้าจากต่างประเทศ แต่ก็เป็นสัดส่วนที่ต่ำกว่าร้อยละ 2
และเป็นวัตถุดิบที่หาซื้อได้จากท้องตลาดทั่วไป วัตถุดิบประเภทนี้จึงไม่เป็นปัญหาที่จะกระทบต่อการผลิต

(ข) ผลกระทบต่อสิ่งแวดล้อม

วัตถุดิบที่ใช้ในขบวนการผลิต

โดยส่วนใหญ่เป็นวัตถุดิบประเภทชิ้นส่วนเนื้อสัตว์ชำแหละ ซึ่งนำเข้าเฉพาะเพียงพอต่อการผลิต

วันต่อวันเท่านั้น และสามารถใช้ในขบวนการผลิตได้ทั้งหมด
จึงไม่มีผลกระทบต่อสิ่งแวดล้อมจากกากวัตถุดิบ

การใช้พลังงาน

เครื่องจักรส่วนใหญ่ในขบวนการผลิตใช้พลังงานไฟฟ้า
มีเพียงส่วนน้อยที่เป็นเครื่องจักรในขบวนการที่ให้ความร้อนซึ่งใช้พลังงานจากการเผาไหม้เชื้อเพลิงประเภท
LPG และน้ำมัน DIESEL จึงมีผลกระทบต่อสิ่งแวดล้อมน้อย

สารเคมี

สารเคมีในขบวนการผลิตส่วนใหญ่เป็น FOOD ADDITIVE และ SPICE มีบางส่วนเป็นWASHING
DETERGENT สำหรับชำระล้างเครื่องจักรและสถานที่ผลิต

น้ำทิ้ง

น้ำทิ้งจากขบวนการผลิตโดยส่วนใหญ่มาจากการชำระล้างเครื่องจักรและสถานที่ผลิต จึงมี

สารเคมีเจือปนในปริมาณที่น้อย

การควบคุมผลกระทบต่อสิ่งแวดล้อม

อยู่ภายใต้การควบคุมของกองตรวจสิ่งแวดล้อม กรมโรงงาน กระทรวงอุตสาหกรรม

การดำเนินการของบริษัทฯ เพื่อลดผลกระทบต่อสิ่งแวดล้อม

บริษัทฯได้จัดสร้างระบบบำบัดน้ำเสียตั้งแต่ก่อตั้งโรงงาน เป็นแบบ AERATED SYSTEM
ซึ่งออกแบบโดยผู้เชี่ยวชาญบนพื้นที่ขนาด 4ไร่
นอกจากนี้ยังมีการส่งตัวอย่างน้ำทิ้งไปวิเคราะห์ในห้องปฏิบัติการที่ผ่านการรับรองภายนอก
เพื่อตรวจสอบสภาวะน้ำที่ปล่อยออกสู่ลำคลองสาธารณะอยู่อย่างสม่ำเสมอทุกเดือน
ซึ่งผลการตรวจสอบที่ผ่านมาปรากฏผลคุณภาพน้ำทิ้งอยู่ในเกณฑ์ดีมาก ค่า BOD
และสิ่งเจือปนในน้ำทิ้งต่ำกว่ามาตรฐานซึ่งตามกฎหมายกำหนด

ประวัติการกระทำผิดเกี่ยวกับสิ่งแวดล้อม

ตลอดระยะเวลาที่ผ่านมา 7 ปี ไม่ปรากฏประวัติการกระทำผิดหรือรับคำเตือนจากหน่วยงาน

ราชการที่เกี่ยวข้อง

(4) งานที่ยังไม่ได้ส่งมอบ

- ไม่มี -